OpenLLM-France/wikimedia huggingface dataset:
# Joshua Norton

Joshua Abraham Norton (Anglaterra, 4 de febrer de 1818 - San Francisco, Califòrnia, 8 de gener de 1880), també conegut com a Emperador Norton, fou un ciutadà de San Francisco que s'autoproclamà «Norton I, Emperador dels Estats Units» el 1859. Més endavant assumí el títol secundari de «Protector de Mèxic». Norton nasqué a Anglaterra però invertí gairebé tota la seva vida a Sud-àfrica. Després de la mort dels seus pares, salpà cap a l'oest i arribà a San Francisco, probablement el novembre de 1849.
Norton inicialment es guanyà la vida com a home de negocis, però perdé tota la seva fortuna invertint en arròs del Perú aprofitant que escassejava el provinent de la Xina; comprà arròs a 12 centaus la lliura a uns vaixells peruans, però seguidament arribaren més vaixells peruans i provocaren la caiguda del preu fins a 4 centaus. Després de perdre el plet en què intentava anul·lar la seva compra d'arròs, Norton va ressorgir el setembre del 1859 després d'autoproclamar-se Emperador dels Estats Units.
Norton no tengué poder polític formal; tanmateix, rebé un tracte deferencial a San Francisco i la divisa al seu nom s'acceptava en els establiments que freqüentava. Alguns el consideraven un excèntric o mentalment desequilibrat, però la majoria de ciutadans de San Francisco celebraven la seva presència reial i les seves proclames, com per exemple l'ordre de dissoldre el Congrés dels Estats Units per la força i els seus nombrosos decrets reclamant un pont que connectés San Francisco i Oakland i un túnel sota la badia de San Francisco. El 8 de gener de 1880, Norton col·lapsà a una cantonada de la ciutat i morí abans de poder rebre assitència mèdica. Més de 10.000 persones sortiren als carrers de San Francisco per rendir-li homenatge al seu funeral. Norton ha servit com a base literària de diversos personatges de Mark Twain, Robert Louis Stevenson, Christopher Moore, Morris i René Goscinny, Selma Lagerlöf i Neil Gaiman.

## Referències

* ↑ Hansen, Gladys. San Francisco Almanac. San Francisco: Chronicle Books, 1995. ISBN 0-8118-0841-6.
* ↑ The Emperor's Bridge Campaign, "How and When Did Joshua Norton Get to San Francisco?", February 10, 2017.
* ↑ Carr, Patricia E. «Emperor Norton I: The benevolent dictator beloved and honored by San Franciscans to this day». American History Illustrated, 10, 01-07-1975, pàg. 14–20.
* ↑ Whistler, Simon. «The Forgotten Emperor of the United States and Protector of Mexico, Norton I». Google Inc..
* ↑ Weeks, David; James, Jamie. Eccentrics: A Study of Sanity and Strangeness. Nova York: Kodansha Globe, 1996, p. 3–4. ISBN 1-56836-156-4.
* ↑ «New Perspectives on the West: Joshua Abraham Norton». PBS, 2001. [Consulta: 24 abril 2007].
* ↑ Sinclair, Mick. San Francisco: A Cultural and Literary History. Oxford, England: Signal Books, 2004, p. 21. ISBN 1-902669-65-7.
* ↑ Moylan, Peter. «Encyclopedia of San Francisco: Emperor Norton». San Francisco Museum and Historical Society. Arxivat de l'original el 23 febrer 2007. [Consulta: 17 abril 2007].
# Ratpenat de l'oest d'Austràlia

El ratpenat de l'oest d'Austràlia (Pipistrellus westralis) es troba només a Austràlia.

## Referències

* Wilson, D. E. i Reeder, D. M.: Mammal Species of the World. Smithsonian Institution Press Washington DC (Estats Units), 2005.

## Enllaços externs

* Fordham et al. (2006). Ratpenat de l'oest d'Austràlia. Llista Vermella de la UICN, Unió Internacional per a la Conservació de la Natura, 2006. Consultat el 29 desembre 2007 (en anglès). (anglès)
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Somereta

«Somereta» té aquests significats:
Somereta :
* Insecte Porquet de Sant Antoni
* Insecte ortòpter Ephippiger provincialis
* Insecte ortòpter Somereta de Montsant Lluciapomaresius panteli
# Lindorf

Lindorf és un municipi anteriorment independent del districte d'Esslingen, a Baden-Württemberg, i forma part de Kirchheim unter Teck des de 1935.

## Geografia

Lindorf és una vila situada a dos quilòmetres a l'oest de Kirchheim unter Teck, al costat oposat de la carretera federal 8.

## Història

La vila és esmentat per primera vegada en el tractat de Bempflingen, l'any 1090. Wernher von Lindorf és nomenat testimoni d’aquest tractat. Al Segle XII la contrada fou propietat de la família Zähringen. El poble finalment va acabar pertanyent a Württemberg a través dels comtes d'Aichelberg i dels ducs de Teck, quan el llinatge d'aquests últims s'extingí el segle XV. El convent dominicà de Kirchheim posseïa tres patis senyorials a Lindorf.
El dia 1 L'abril de 1935 es va produir la incorporació forçada a Kirchheim, es van abolir el consell municipal i l'alcalde. No va ser fins al 1992 que el consell municipal de Kirchheim va decidir crear de nou un consell local a Lindorf i nomenar-hi un alcalde honorari. Juntament amb Ötlingen, Lindorf es va situar així en igualtat de condicions amb els municipis de Jesingen i Nabern, que es van incorporar el 1974 com a part de la reforma administrativa.

## Escut d'armes

No hi ha proves que indiquin que Lindorf tingués mai un escut d'armes oficial. Un segell de l’alcaldia de l'any 1829 mostra, però, els tres pals de cérvol de Württemberg sobre un fons blanc (en comptes del fons groc de l'escut de Württemberg).

## Edificis

Al centre del poble hi ha un ajuntament des del 1829, on també es feia escola. El 1897 es va construir una casa escolar. El 1984 es va construir un centre comunitari per a les associacions locals i el 1998 un jardí d'infants independent.

## Trànsit

El poble està connectat amb la carretera federal 8, la carretera comarcal EI 1204 en direcció a Kirchheim i la carretera principal 297 en direcció a Nürtingen.

## Personalitats

* Wilhelm Seifried (1855-1927), membre del parlament estatal, va ser agricultor i alcalde a Lindorf.

## Bibliografia

* Hans Schwenkel: Heimatbuch des Kreises Nürtingen. Band 2. Würzburg 1953, S. 407–409.
* Rainer Kilian: 900 [Neunhundert] Jahre Lindorf. Weiler, Gemeinde, Stadtteil. Stadtarchiv, Kirchheim unter Teck 1990, ISBN 3-925589-04-X.

## Referències

* 1 2 «20. Jahrhundert | Stadt Kirchheim unter Teck» (en alemany). [Consulta: 7 abril 2023].
* ↑ «Mittelalter und Neuzeit | Stadt Kirchheim unter Teck» (en alemany). [Consulta: 7 abril 2023].
* ↑ «Stadtwappen | Stadt Kirchheim unter Teck» (en alemany). [Consulta: 7 abril 2023].

## Enllaços externs

* Web del municipi de Kirchheim unter Teck
* Web de la ciutat de Kirchheim unter Teck al districte de Lindorf
# Jazztel

Jazztel PLC és un holding d'empreses del sector de les telecomunicacions. El domicili social de l'empresa és a Londres, tot i que cotitza al Mercat Continu de la Borsa de Madrid.
L'empresa ha desplegat una xarxa de telecomunicacions de fibra òptica basades en les tecnologies jerarquia digital síncrona ("SDH") i "Digital Subscriber Line" (DSL). A les zones on és present ofereix serveis a empreses i particulars.
El principal mercat de la companyia és l'espanyol.
L'any 2016 Orange va adquirir Jazztel, mantenint la marca a nivell comercial. Actualment Jazztel opera només com a marca comercial del grup Orange.

## Vegeu també

* Jazztelia TV
* Jazzbox

## Referències

* ↑ Relació amb inversors
* 1 2 3 4 5 6 pdf Case_studies

## Enllaços externs

* Pàgina web oficial
# Pequeño Pantera Negra

Pequeño Pantera Negra va ser un quadern d'aventures, obra del guionista Pedro Quesada i el dibuixant Miguel Quesada, publicat per la valenciana Editorial Maga el 1958. Se'n publicaren 275 números, la qual cosa la converteix en la sèrie de còmics de major èxit de l'editorial.

## Trajectòria editorial

El 1958, Maga va donar per finalitzades les aventures de "Pantera Negra", però va donar pas a Pequeño Pantera Negra, la qual va heretar la seva numeració, començant així amb el número 55. El seu format, en canvi, era la meitat de l'anterior i vertical en lloc d'apaïsat (12 x 17 cm en lloc de 17 x 24 cm) amb el doble nombre de pàgines, encara que a partir del número 124 va adoptar el format tradicional del quadern de còmic. Al mercat espanyol, hi havia ja un precedent d'aquest traspàs de titularitat d'un quadern de pare a fill: El Jinete Fantasma (1947) respecte a Chispita (1951).
Miguel Quesada va ser el dibuixant de la gran majoria dels lliuraments fins al 177 (1961), en la qual va ser substituït per Jesus Herrero. Anteriorment, només havia estat rellevat per Luis Bermejo, als números 67 i 68, i José Ortiz, als números 120, 137, 138, 141 i 142.
També el 1961, es va editar el seu únic almanac, il·lustrat per R. Méndez. Miguel Roselló va ser l'autor dels últims números de la sèrie.

## Valoració

L'assagista Pedro Porcel Torrens ha ressaltat l'acció vertiginosa de la sèrie, així com l'estil fluid i el muntatge cinematogràfic de Miguel Quesada, més emparentat amb el del comic book que amb la tira diària.

## Referències

* 1 2 3 Pedro Porcel Torrens. Clásicos en Jauja. La historia del tebeo valenciano. Alacant: Edicions de Ponent, 2002, p. 266 a 270. ISBN 84-86404-02-9.
* 1 2 3 4 Paco Baena. La magia de Maga desde la nostalgia. Barcelona: Ediciones Glénat, 05/2002, p. 78 a 80 i 244 a 245. ISBN 84-8449-221-4.

## Bibliografia

* Paco Baena. La magia de Maga desde la nostalgia. Barcelona: Ediciones Glénat, 05/2002. ISBN 84-8449-221-4.
* Josep Maria Delhom. Catálogo del tebeo en España. 1865/1980. Barcelona: Círculo del Comic, S.A./CESA, 1989. ISBN 84-8449-221-4.
* Pedro Porcel Torrens. Clásicos en Jauja. La historia del tebeo valenciano. Alicante:Edicions de Ponent, 2002. ISBN 84-86404-02-9.
# Regió d'Anatòlia del Nord-Est (estadística)

La regió d'Anatòlia del Nord-Est (TRA) és una de les 12 regions estadístiques de Turquia.

## Subregions i províncies

* Subregió d'Erzurum (TRA1)
** Província d'Erzurum (TRA11)
** Província d'Erzincan (TRA12)
** Província de Bayburt (TRA13)
* Subregió d'Ağrı (TRA2)
** Província d'Ağrı (TRA21)
** Província de Kars (TRA22)
** Província de Tsolakert (TRA23)
** Província d'Ardahan (TRA24)

## Referències

* ↑ «Turkey. Administrative Division. NUTS structure». Norsk Senter for Forskningsdata.
* ↑ «Statistical regions level 2 in Turkey as of 18th July 2016». Eurostat, 18-07-2016.
* ↑ «Statistical regions in the European Union and partner countries. NUTS and statistical regions 2021». Eurostat.
* ↑ «METADATA. Statistical Regions for Candidate countries and EFTA countries, by country.». Eurostat.

## Vegeu també

* Regions estadístiques NUTS de Turquia

## Enllaços externs

* Institut d'Estadística de Turquia
* NUTS - Nomenclatura d'unitats territorials per a estadístiques
# Som Escola

Som Escola és una plataforma formada per 43 entitats que va néixer amb l'objectiu de coordinar els suport a una escola catalana en llengua i continguts que no separi els infants i joves per la seva llengua d'origen. Som Escola neix amb l'objectiu de construir una societat més cohesionada, democràtica i lliure. Està format per 43 entitats cíviques, culturals i de tot l'àmbit educatiu. S'ha destacat per mobilitzar-se davant diferents la LOMQE i les sentències del Tribunal Suprem espanyol que qüestionen el paper del català com a llengua vehicular de l'ensenyament a Catalunya.
El 14 de juny de 2014, Som Escola va convocar una cercavila per l'escola catalana.
L'any 2014 va l'Ajuntament de Barcelona va atorgar a Som Escola la Medalla d'Or de la ciutat de Barcelona en reconeixement “a la tasca cívica i social en el camp de l'educació i del compromís en defensa de l'escola pública catalana de qualitat”.
El grup promotor de Somescola.cat el formaren entitats com l'Associació de Mestres Rosa Sensat, el Consell Nacional de la Joventut de Catalunya, la Federació d'Associacions de Mares i Pares d'Alumnes de Catalunya, la Federació de Sindicats Independents d'Ensenyament, Comissions Obreres de Catalunya, UGT de Catalunya, la Fundació Catalana de l'Esplai o la Fundació Escola Cristiana de Catalunya.

## Referències

* ↑ Guia per a la manifestació del 14 de juny en favor de l'escola catalana
* ↑ Somescola rep la Medalla d'Or de Barcelona per la defensa de l'escola catalana
* ↑ «Qui som els membres de Somescola.cat». Omnium.cat. Arxivat de l'original el 2017-10-11. [Consulta: 11 octubre 2017].

## Enllaços externs

* Som Escola - Lloc web oficial
# Guillem Caçador (bisbe de Barcelona)

Guillem Caçador (Vic, 9 d'octubre de 1510 - Barcelona, 13 de novembre de 1570) fou bisbe de Barcelona entre 1561 i 1570.

## Biografia

Fill de Joan Caçador i canonista com el seu oncle, el bisbe de l'Alguer.
Guillem ocupà diversos càrrecs civils i fou elegit diputat de la Generalitat de Catalunya l'any 1563, càrrec que no exercí per la seva assistència al Concili de Trent. La seva postura en aquest concili, on va tenir com a teòleg Joan Lluís Vileta, fou d'equilibri entre el rigorisme castellà i el curialisme.
Retornat a la diòcesi, de la qual havia estat bisbe coadjutor (1559), procurà l'aplicació del concili: renovà la pràctica sinodal, decretà l'erecció del seminari, reactivà la reforma dels religiosos i publicà el nou ordinari i el breviari. S'enfrontà amb el poder reial, tot i ésser canceller de Catalunya, en defensa de la jurisdicció eclesiàstica malmesa per Felip II.
El 22 de juliol de 1563 va ser elegit per al càrrec de President de la Generalitat de Catalunya, però no el va poder ocupar perquè es trobava al Concili de Trento (on intervingué activament), i fou substituït per Onofre Gomis.

## Notes

* ↑ Hist.Generalitat de Catalunya i presidents. p.104, vol 2

## Bibliografia

* Història de la Generalitat de Catalunya i els seus Presidents Barcelona: Enciclopèdia Catalana, 2003. ISBN 84-412-0885-9 (Vol.2)
# Lieuron

Lieuron (en bretó Luzron) és un municipi francès, situat a la regió de Bretanya, al departament d'Ille i Vilaine. L'any 2006 tenia 644 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 502 | 555 | 561 | 526 | 505 | 560 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1959-1965 | Maurice Danaire | |
| 1965-1988 | Edouard Simon | RI |
| 1988-1989 | Constant Moison | |
| 1989- | Gilbert Amossé | PS |
# Silvisaure

El silvisaure (Silvisaurus, "rèptil del bosc") és un gènere d'ancilosaure nodosàurid que va viure al Cretaci mitjà en el que avui en dia és Kansas. A diferència d'altres nodosàurids, els silvisaures tenien diverses dents petites a la part anterior de la mandíbula. Estaven ben protegits per plaques òssies i pues i s'alimentaven de vegetació baixa.
Es coneix només una espècie de silvisaure: Silvisaurus condrayi.
# Joan Bertran (canonge)

Joan Bertran (Tarragona, segle xv - Tarragona, 1527) va ser un eclesiàstic català, canonge de la Seu de Tarragona.
Va ocupar el càrrec de Cambrer al Capítol de la catedral, càrrec que comportava el domini senyorial de la vila de Reus, ja que la mitra tarragonina tenia els drets de la castlania, i li permetia la residència al Castell del Cambrer i la jurisdicció sobre la totalitat de la senyoria i els delmes pel que fa al terme parroquial de la vila.
Les referències d'aquest canonge sobre la seva vida i el seu pas per la senyoria de Reus són mínimes. Andreu de Bofarull no el cita, i només en parla Josep Rius. Aquest franciscà diu que va prendre possessió del seu senyoriu reusenc el mes de maig de 1520 per mitjà d'un procurador, quan l'anterior Cambrer Guillem Beltran va ser nomenat bisbe de Sarno. Rius també li dona el títol de "clergue romà i comanador perpetu de la Cambreria de Tarragona", cosa que fa creure que no residia a la Seu tarragonina, sinó a Roma.
Es desconeix la data exacta de la seva mort, però el 5 de novembre de 1527 la Cambreria es considerava vacant, i la seva defunció s'hauria produït poc abans. Per una concessió del papa Climent VII, la Cambreria va quedar en mans de Berenguer de Cervelló, últim Cambrer senyor de Reus, ja que després d'ell, va desaparèixer la Cambreria i tots els drets que tenia van passar al Capítol de la catedral. Andreu de Bofarull inclou un Cambrer, Joan de Cardona, bisbe de Barcelona, que va prendre possessió de la Cambreria el novembre de 1527 a la mort de Joan Bertran i que va deixar-la quan Berenguer de Cervelló va ser nomenat pel càrrec pel papa Climent VIII. De fet, Joan de Cardona va ser nomenat Cambrer de la Seu de Tarragona pel Capítol quan aquest va saber la mort de Joan Bertran, però els reusencs van tancar els portals de la vila i no van deixar entrar el nou Cambrer, ja que no se sabia del cert si Bertran era viu o mort, i per esbrinar-ho van enviar uns delegats a Barcelona, on sabien que s'havia traslladat malalt.

## Referències

* ↑ Rius, Josep. "El árbol de la vida plantado en medio del Paraíso, es a saber: la Virgen de Misericordia venerada en el santuario de Reus", p. 595. Manuscrit conservat a l'Arxiu Històric de Reus
* 1 2 Gort, Ezequiel. Els senyors feudals de Reus. Reus: Carrutxa, 1989, p. 69.
* ↑ Bofarull, Andreu de. Anales históricos de Reus desde su fundación hasta nuestros días. 1a ed. Reus: Imprenta y libreria de Pedro Sabater, 1845, p. 186.
# Regió d'Anatòlia del Sud-Est (estadística)

La regió d'Anatòlia del Sud-Est (TRC) és una de les 12 regions estadístiques de Turquia.

## Subregions i províncies

* Subregió de Gaziantep (TRC1)
** Província de Gaziantep (TRC11)
** Província d'Adıyaman (TRC12)
** Província de Kilis (TRC13)
* Subregió de Şanlıurfa (TRC2)
** Província de Şanlıurfa (TRC21)
** Província de Diyarbakır (TRC22)
* Subregió de Mardin (TRC3)
** Província de Mardin (TRC31)
** Província de Batman (TRC32)
** Província de Şırnak (TRC33)
** Província de Siirt (TRC34)

## Referències

* ↑ «Turkey. Administrative Division. NUTS structure». Norsk Senter for Forskningsdata.
* ↑ «Statistical regions level 2 in Turkey as of 18th July 2016». Eurostat, 18-07-2016.
* ↑ «Statistical regions in the European Union and partner countries. NUTS and statistical regions 2021». Eurostat.
* ↑ «METADATA. Statistical Regions for Candidate countries and EFTA countries, by country.». Eurostat.

## Vegeu també

* Regions estadístiques NUTS de Turquia

## Enllaços externs

* Institut d'Estadística de Turquia
* NUTS - Nomenclatura d'unitats territorials per a estadístiques
# Sot del Bac

El Sot del Bac és un sot, o vall estreta i feréstega, del terme municipal del Figueró, a la comarca del Vallès Oriental. Pertany al territori del poble rural de Montmany de Puiggraciós.
És a l'extrem nord-occidental, tant del terme municipal, com del poble de Montmany de Puiggraciós. El forma el torrent dels Fondos del Bac, que procedeix del Bosc Negre. Està delimitat al nord pel Cingle de Castellar i la Solella del Sot del Bac, i a migdia per la Baga del Sot del Bac. A l'extrem de llevant, el més baix, hi ha la masia del Bac, en estat ruïnós i en el de ponent, el més elevat, hi havia hagut les de la Miquelona i el Prat.

## Referències

* ↑ Cano Sánchez, Jesús. El Bertí : flaixos d'una cinglera, 2018. ISBN 978-84-606-5442-1.
# Llista de formatges alemanys

Llista de formatges:
* Allgäuer Bergkäse
* Allgäuer Emmentaler
* Altenburger Ziegenkäse
* Bördespeck
* Butterkäse
* Cambozola
* Frankfurter Handkäse
* Harzer Käse
* Grünländer
* Grüntenkäse
* Klützer Gold
* Milbenkäse
* Nieheimer Käse
* Kochkäse
* Limburger
* Odenwälder Frühstückskäse
* Romadur
* Spundekäs
* Steinbuscher
* Tilsiter
* Tollenser
* Weisslacker
* Wilstermarschkäse
# Liussi Kotxarian

Liussi Kotxarian (1984) és una periodista armènia que ha lluitat en el seu país contra la violència de gènere. Va rebre el Premi Internacional Dona Coratge al març de 2020 del Secretari d'Estat dels Estats Units.
Va presentar dos programes a la Ràdio Pública Armènia.
L'agost de 2018 va començar a alçar la veu sobre els nens amb malalties mentals i sobre la violència de gènere iniciant la campanya "Veus per la Violència". La violència de gènere està molt arrelada en el seu país i ha hagut d'afrontar moltes crítiques per defensar la seva posició.
Va rebre el Premi Internacional Dona Coratge al març de 2020 de la mà del Secretari d'Estat dels Estats Units. Va ser la primera dona armènia a rebre aquest premi i en la cerimònia hi va assistir Anna Hakobyan, la primera dama d'Armènia.
Després de rebre el premi, la Jutgessa Renata D. Turner la va convidar a participar en un tour del Fulton County Juvenile Court.

## Referències

* 1 2 «2020 International Women of Courage Award» (en anglès). United States Department of State. [Consulta: 13 març 2020].
* ↑ «Armenian Journalist Lucy Kocharyan Honored with International Women of Courage Award» (en anglès). Toronto Hye, 05-03-2020. [Consulta: 14 març 2020].
* 1 2 «Presiding Judge Renata D. Turner meets with International Women of Courage Awardee Lucy Kocharyan | Fulton County Juvenile Court». www.fultonjuvenilecourt.org. [Consulta: 13 març 2020].
* ↑ «Biographies of the Finalists for the 2020 International Women of Courage Awards» (en anglès). United States Department of State. [Consulta: 13 març 2020].
* ↑ «Lucy Kocharyan becomes first ever Armenian recipient of International Women of Courage Award» (en anglès). armenpress.am. [Consulta: 13 març 2020].
# Soldàtske (Crimea)

* Per a altres significats, vegeu «Soldàtskoie».
Soldàtske (en (ucraïnès): Солдатське, en rus: Солдатское, Soldàtskoie) és un poble de la República Autònoma de Crimea, a Ucraïna, que el 2014 tenia 73 habitants. Pertany al districte rural de Saki.

## Referències

* ↑ «Приказ Минкомсвязи России «О внесении изменений в Российскую систему и план нумерации, утверждённые приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Raúl Gutiérrez

Raúl Gutiérrez (16 d'octubre de 1966) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1994.
Fou entrenador de la selecció mexicana olímpica i de l'Atlante, entre d'altres.

## Referències

* ↑ «Raul GUTIERREZ». Arxivat de l'original el 1 de febrer 2014. [Consulta: 18 gener 2014].
* ↑ Raúl Gutiérrez a National-Football-Teams.com (anglès)
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
* ↑ «Raúl Gutiérrez a cargo de Selección Olímpica». [Consulta: 18 gener 2014].
* ↑ «El Atlante despide a Raúl Gutiérrez» (en castellà). , 22-10-2017 [Consulta: 23 octubre 2017].
# Singularitat

«Singularitat» té aquests significats:
* Singularitat (matemàtiques), punt en el qual un objecte matemàtic donat no està definit o no es comporta bé, per exemple és infinit o no diferenciable
* Geometria:
** Punt singular d'una corba
** Punt singular d'una varietat algebraica
** Teoria de la singularitat, la qual tracta d'aquests conceptes
* Anàlisi complexa : Singularitat essencial
* Ciències naturals: Singularitat gravitatòria, punt en l'espaitemps en el qual les forces gravitatòries causen que la matèria tingui una densitat infinita i volum zero
* Tecnologia i economia : Singularitat tecnològica, un punt de desenvolupament tecnològic
# Lo Chambon de Senta Crotz

Chambon Senta Crotz (en francès Chambon-Sainte-Croix) és una comuna (municipi) de França, a la regió de la Nova Aquitània, departament de la Cruesa. La seva població al cens de 1999 era de 86 habitants. Està integrada a la Communauté de communes des Deux Vallées.

## Demografia

Evolució demogràfica :
| 1968 | 1975 | 1982 | 1990 | 1999 |
| 157 | 138 | 108 | 84 | 86 |

## Administració

Llista d'alcaldes :
| Període | Identitat |
| 1989-1995 | Ginette Pradeau |
| 1995-2006 | Gilles Rossignol |
| 2006-2008 | Jacky Delage |
| 2008-2009 | Jean-Pierre Barjaud |
| 2009-2010 | Jacky Delage |
| 2010- | Patrick Tixier |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.